Lionel Messi

Lionel Andrés "Leo" Messi (; nosusu 24 Mahas 1987) nopo nga songulun mamamain buul sipak profesional Argentina i mamain sabaagi panyarang montok Inter Miami om Pasukan buul sipak kabansaan Argentina. Nointutunan sabaagi songulun mamamain di abaal, nakalantoi isio do 8 Ballon d'Or, 6 kasut amas Eropah, om pinungaranan do mamamain bobos tosonong id pomogunan soginumu do inwalu. Nakaanu isio do 34 trofi id suang buruon dau. Gisom toun 2021, poinggonop do buruon profesional dau miampai do Barcelona, hinonggo nakalantoi isio rikud 34 trofi kaampai no 10 gelaran La Liga, 7 gelaran Copa del Rey, om 4 gelaran Liga Juara-Juara UEFA. Montok nopo pogun, nakalantoi isio Copa América 2021 om Piala Pomogunan FIFA 2022. Isio nopo nga songulun penjaring gol i prolifik om playmaker di okreatif, mongigit i Messi rikud gol soginumu 474 gol, hatrik soginumu 36, om kouhupan gol soginumu 192 id suang La Liga, 36 kinoimbulayan om 18 kouhupan gol id suang Copa América. Isio haro gol sompomogunan soginumu do 108 gol om 185 kinoimbulayan. Nokoguul i Messi lobi 800 gol montok kalab om nogi pogun, gol bobos ogumu dau nopo nga montok iso kalab soginumu 672 gol.

Koposion Gulu
Nosusu iLionel Andrés Messi ontok 24 Mahas 1987 id Rosario om isio nopo nga tanak kotolu mantad apat tulun mogiadi-adi, molohing dau nopo nga i Jorge Messi, songulun monurupu do kilang bosi om sawo dau i Celia Cuccittini, i poingkaraja' id bengkel papapalabus do magnet. Tapa dau nopo nga sinakagon do Itali om Sepanyol, manangaki kumaa imigran mantad Marche om Catalonia, tama dau nopo nga sinakagon Itali. Pinagayo id posorili di oupus do buul sipak, "Leo" haro sunduan mamain buul sipak i timpuunon nogi, mamain isio oruhai no tikid tadau miampai tabang-tabang dau, Rodrigo om Matías, om pinsan dau nogi i Maximiliano om i Emanuel Biancucchi, goduduo yolo nopo nga nokosiliu mamamain profesional. Ontok apat toun umul dau, tuminanud isio kalab tampatan Grandoli, hinonggo linuda' isio do tapa dau, sundung do narahung isio todu ponong tama dau, Celia, id kotimpuunon nogi isio mimparagat id suang buul sipak, hinonggo mongoruhang i todu dau maamaso timpu pinludaan om pialaan dau. Kinapatayon todu dau minanahak bagas kumaa di Messi. Kinapatayon todu dau nopo nga amu alaid pogulu do kinouliton toun kinosusuon dau di ko-11 om mantad dii, sabaagi tutumanud do Katolik, mamarayou isio jaringan gol dau miampai mintong om monuduk kumaa id tawan sabaagi tanda' do pamagatangan kumaa mendiang todu dau.

Tuminanud i Messi do kalab Newell's Old Boys ontok onom toun umul dau. Solinaid onom toun mamain isio miampai kalab Newell's, nokoguul isio osomok no do 500 gol sabaagi soboogian mantad tinimungan "The Machine of '87", gelaran pasukan kalab ontok dii i apagon do mangala' om pinungaranan miampai toun kinosusuon, hinonggo tinimungan diti nopo nga momohiok do tulun ginumuan i nokorikot miampai momonsoi do takal buul sipak kalapas nopupusan saparu timpu koiso. Sundung ingkaa, timpu dumontol dau sabaagi mamamain profesional oumporonok soira nodiagnosis isio miampai toruol di mionit do kokurian hormon kosunian (GHD) maamaso 10 toun umul dau. Insurans kolidasan tapa dau nopo nga duo toun pongusapan hormon kosunian no, hinonggo kos di nuru do tonggungan nopo nga pokiikiro $10900 sombulan, kaakun o Newell montok monoluod, nga kalapas dii amu tinoboi diolo i batos diolo. Kalapas di nointangan i Messi do kalab River Plate i haro mamamain idola dau, i Pablo Aimar, sundung ingkaa yolo nga amu kaanu mananggung kos pongusapan sabap no do krisis ekonomi i notoguang do pogun Argentina ontok dii.


Sabap no do haro koombolutan paganakan di Messi id Catalonia, mumbal yolo mongulud do pialaan poniisan miampai kalab Barcelona ontok wulan Manom 2000. Pangarah pasukan apangkal, i Charly Rexach manu do koobian mantad di Messi, sundung ingkaa minagada o lambaga pangarah kalab sabap no do amu asaru o kalab Eropah manain kontrak mamamain labus ontok umul di omulok po kopio. Ontok 14 Momuhau, noonuan pongontok kumaa Barcelona montok popointalang do komitmen diti, om i Rexach, miampai aiso karatas di pinotounda, minomonsoi isio kontrak id karatas tisu. Ontok wulan Mansak 2001, minundaliu o paganakan di Messi id Barcelona, hinonggo poingion yolo minsomok do stadium Camp Nou, ii nopo nga stadium tuan rumah montok kalab Barcelona. Ontok toun kumoiso i Messi id Sepanyol, amu insaru isio momonsoi koimbulayan miampai akademi dii sabap no do konflik kinoundolihon miampai kalab Newell's, om sabaagi mamamain poinsusuai, isio nopo nga milo polintuhunon id suang pialaan piombolutan om liga Catalan. Monotos isio do minsingubas miampai tinimungan dau. Id walai, langadon no isio do kampung dau id Argentina soira minuli i tama dau id Rosario miampai tabang-tabang dau om tadi tondu dau, i María Sol, tapa dau nopo nga mongoruhang dau id Sepanyol .

Kalapas sontoun miampai akademi buul sipak Barcelona, La Masia, notorimo i Messi do Pisompuruan Buul Sipak Diraja Sepanyol (RFEF) ontok wulan Mansak 2002. Pinasaga isio mamain id oinsanan piboi'an, mumbal nogi isio mintutun do tinimungan dau, miagal ko' i Cesc Fàbregas om Gerard Piqué. Kalapas nopongo o pongusapan hormon kosunian maamaso 14 toun umul dau, i Messi nopo nga soboogian mantad do "Baby Dream Team", tinimungan sukod wagu bobos tosonong i nasanganu do Barcelona. Ontok timpu kumoiso dau i poimponu (2002-03), isio nopo nga nokoguul do gol di bobos togumu miampai 36 gol id suang 30 pialaan montok tinimungan Cadetes A, i nakalantoi do kejuaraan treble; nakalantoi liga om nogi piala id taang do pogun om Catalan. Pialaan kolimpupuson do Copa Catalunya monongkiala do Espanyol om nakalantoi o Barcelona miampai kootuson 4-1, noroitan id taang suang kalab sabaagi do partido de la máscara, pialaan kolimpupuson kituping. Roroitan diti tinahak sabap no id suang pialaan liga pogulu dii, notipuan tulang i Messi id boogian do pingas om minanahak kasagaan o tinimungan perubatan kumaa disio montok mamain id pialaan kolimpupuson miampai syarat, nuru isio mamakai do pongolig plastik id turos; id suang pialaan dii, minongukab isio tuping om nokoguul isio do duo gol  id suang timpu 10 minit pogulu do kaalanan mamamain. Pogulu nopupusan timpu domestik, nokotorimo isio do tawaran mantad kalab Arsenal, tawaran kalab poinsusuai di kumoiso dau, sundung ingkaa nga minomili isio do kakal id Barcelona kalapas do minomili o tambalut sontinimungan dau, i Fàbregas om Piqué do mamain id England.

 Karier Ahapakan  
 Newell's Old Boys 

Mononokodung dii talaid Newell's Old Boys, tuminanud i Messi do tinimungan Rosario ontok umul dau 7 toun. Solinaid 6 toun mamain montok  Newell, nokopoguul isio soginumu 500 guul sabaagi puruan "The Machine of '87", ngaran montok tulun di  osomok no amu ala tumanud toun kinosusuon om manahak do kohiokon kumaa mogigintong maya kabaalan mamain do buul ontok timpu koundarangan. Korohian nopo di Messi sabaagi songulun dii popoguul nopo nga i mamain buul mantad Brazil Ronaldo, nokoboros i Messi do isio nopo diti nga "the best forward I've ever seen".

Soira nokorikot umul di Messi 10 toun, nokoimbulai tantaman gisom mamarahung koposion dau sabaagi mamamain buul profesional timpu dumontol tu noilaan do haro o growth hormone deficiency dau. Mulong pia do haro insurans kolidasan tapa dau ii kitimpu duo no toun montok  growth hormone therapy, ii kigatang $1,000 monikid tulan, nga nakaakun Newell do monguhup gisom do naraag batos namaan diti kelab Newell. Noumbalan yau nintangan montok sumuang Buenos Aires club River Plate, ii playmaker Pablo Aimar royohon dau. Haro nokoboros do amu isio nakatanud do kelab diti  tu haro toruol dau.; Mulong pia tiodi nga, antakan toun 2019, nokoboros i Messi do amu isio nakatanud kelab dilo mulong pia do nokoboros monguhup dau momolingos toruol dau tu amu tinorimo dii Newell's Old Boys mulong pia do amu yolo manahak kouhupan kumaa di Messi montok momolingos toruol dau.

 Sukuon